सुप्रीम कोर्ट एक स्टेट- एक वोट के फैसले पर फिर से विचार करने को तैयार है. सुप्रीम कोर्ट ने कहा कि जो राज्य क्रिकेट से जुड़े हैं और जिन्होंने ऐतिहासिक भूमिका निभाई है, उन्हें अलग छोड़ा नहीं जा सकता. सुप्रीम कोर्ट क्रिकेट एसोसिएशन ऑफ बिहार की याचिका पर सुनवाई कर रहा था, जिसमें BCCI पदाधिकारियों पर अदालत की अवमानना का मामला चलाने की मांग की गई है. याचिका में कहा गया है कि चार जनवरी को सुप्रीम कोर्ट ने आदेश दिया था कि बिहार को भी रणजी व अन्य प्रतियोगिताओं में हिस्सा लेने की इजाजत दी जाए, लेकिन BCCI ने विजय हजारे ट्रॉफी और IPL में बिहार के खिलाड़ियों को शामिल नहीं किया.